Karsten Friis Johansen
Karsten Friis Johansen (5. december 1930 på Frederiksberg, død 29. juli 2010) var en dansk klassisk filolog og filosofihistoriker. Han var født i Solbjerg Sogn (Frederiksberg), uddannet filolog og historiker. Bror til den klassiske filolog Holger Friis Johansen, begge sønner af den klassiske arkæolog Knud Friis Johansen.

Karsten Friis Johansen var fagreferent i græsk på Det Kongelige Bibliotek fra 1957-1968 og var begyndt som underviser i filosofi på Københavns Universitet hvor han var professor i antikkens og middelalderens filosofi fra 1969-1998. Han var medlem af Det kongelige danske Videnskabernes Selskab fra 1978 og det norske Videnskabsakademi. Fra 1971 til 1987 var han desuden bestyrelsesmedlem i Platonselskabet.

Friis Johansen skrev især om Platon. I 1964 forsvarede han sin disputats om Platons Parmenides. Hvor man hos filologer og idéhistorikere kan savne fagfilosofisk dybde og filosofisk-analytisk styrke, kunne man svært beklikke Friis Johansens klassisk filologiske uddannelse, han skrev vor tids danske standardværk om antikkens filosofi i Den europæiske filosofis historie 1 (1991), på 851 sider, der også udkom på engelsk hos Routledge i 1998. Den fik følgende anmelderskudsmål med på vejen:"En succesfuld og imponerende bog. Johansen er uden tvivl en mester på sit område". (George Boys-Stones, University of Durham, UK).

Se også 
 Danske filosofihistorikere

Bibliografi 
 Studier over Platons Parmenides i dens forhold til tidligere platoniske dialoger. Munksgaard, Kbh. 1964.
 Den europæiske filosofis historie I. Antikken. NNF Arnold Busck, Kbh. 1991, Routledge, London 1998.

Referencer 

Filosofihistorikere fra Danmark
Professorer fra Københavns Universitet
Medlemmer af Videnskabernes Selskab
Bibliotekarer fra Danmark